SK
12.12.2022
Úradný vestník Európskej únie
C 472/25
Návrh na začatie prejudiciálneho konania, ktorý podal High Court (Írsko) 9. decembra 2021 – X/International Protection Appeals Tribunal, Minister for Justice and Equality, Ireland and the Attorney General (Vec C-756/21) (2022/C 472/30) Jazyk konania: angličtina Vnútroštátny súd, ktorý podal návrh na začatie prejudiciálneho konania High Court (Írsko)
Účastníci konania pred vnútroštátnym súdom Odvolateľ: X Odporca: International Protection Appeals Tribunal, Minister for Justice and Equality, Ireland and the Attorney General
Prejudiciálne otázky 1.
Za okolností, keď v rámci konania o žiadosti o doplnkovú ochranu došlo k úplnému porušeniu povinnosti spolupráce, ktoré je opísané v bode 66 rozsudku M./Minister for Justice, Equality and Law Reform a i.
(C-277/11 (1)), bolo posúdenie takejto žiadosti „zbavené akéhokoľvek potrebného účinku“ v zmysle uvedenom v rozsudku Komisia/Nemecko (C-137/14 (2))? 2.
V prípade kladnej odpovede na otázku A, malo by vyššie uvedené porušenie povinnosti spolupráce bez ďalšieho oprávňovať žiadateľa na zrušenie takéhoto rozhodnutia [o zamietnutí doplnkovej ochrany]? 3.
V prípade zápornej odpovede na otázku B, a v prípade, ak sa to uplatňuje, kto znáša dôkazné bremeno, že zamietavé rozhodnutie by mohlo byť odlišné, ak by subjekt s rozhodovacou právomocou riadne spolupracoval [v rámci konania o žiadosti o doplnkovú ochranu]? 4.
Oprávňuje žiadateľa skutočnosť, že nebolo rozhodnuté o žiadosti o medzinárodnú ochranu v primeranej lehote, na zrušenie [zamietavého] rozhodnutia po jeho vydaní? 5.
Ospravedlňuje doba potrebná na vykonanie zmeny platného rámca azylovej ochrany v členskom štáte tento členský štát, aby nevykonával systém medzinárodnej ochrany, v rámci ktorého by o takej žiadosti o ochranu rozhodol v primeranej lehote? 6.
V prípade, ak subjekt s rozhodovacou právomocou [o medzinárodnej ochrane] nemá dostatok dôkazov o duševnom zdraví žiadateľa, ale existujú určité dôkazy o tom, že žiadateľ môže trpieť takými ťažkosťami, má takýto subjekt s rozhodovacou právomocou v súlade s povinnosťou spolupráce uvedenou v rozsudku M./Minister for Justice, Equality and Law Reform a i. (vec C-277/11, bod 66), alebo inou skutočnosťou, povinnosť vykonať pred vydaním konečného rozhodnutia ďalšie vyšetrovanie alebo má nejakú inú povinnosť? 7.
Ak si členský štát plní svoju povinnosť podľa článku 4 ods.
1 kvalifikačnej smernice 2004/83/ES (3) a posúdi relevantné prvky žiadosti, je prípustné vyhlásiť, že dôveryhodnosť žiadateľa vo všeobecnosti nebola preukázaná z dôvodu jedného klamstva, ktoré bolo vysvetlené a odvolané pri prvej možnej príležitosti a bez existencie ďalších klamstiev?
(1) (2) (3)
ECLI:EU:C:2012:744.
ECLI:EU:C:2015:683.
Smernica Rady 2004/83/ES z 29. apríla 2004 o minimálnych ustanoveniach pre oprávnenie a postavenie štátnych príslušníkov tretej krajiny alebo osôb bez štátneho občianstva ako utečencov alebo osôb, ktoré inak potrebujú medzinárodnú ochranu, a obsah poskytovanej ochrany (Ú. v.
EÚ L 304, 2004, s. 12; Mim. vyd.
19/007, s. 96).